Roanne

Roanne es un municipalitate francese al nord del Departimento Loire, in le region Auvernia-Rhodano-Alpes, a medie del camino inter le urbes de Saint-Etienne et Moulins (ambes al distantia de 100 kilometros).  In 2012 illo habeva un population de 45105.

 Geographia 
Le citate es limitrophe de Mably al nord, Le Coteau al est, Commelles-Vernay al sud-est, Villerest al sud-west e Riorges al west. Le Loire flue del sud al nord, que separa iste agglomeration en duo parte inequal; le major parte de iste es al West de iste fluvio.

 Historia 
Roanne esseva le parve village gallo-roman de Rodumna que habeva multe olleros faciente olleria mediocre, de usage local.

Le parve urbe medieval esseva disputate inter le contes de Forez al sud, de Beaujeu al west (cuje frontiera esseva le Loire), e de Bourbon al Nord.

A partir del seculo 19, le traffico per le Loire que existeva al minus ab le seculo 15, deveniva multo plus importante.  Le marineros usava un nove typo de nave potente (le "rambertes") pro transportar plus de mercantias (vinos e texitos local, carbon del region de Saint-Etienne, etc.) usque a Nantes o Paris via Orléans.  Iste naves esseva dismontate e lor plancas vendite al arrivata.

 Education 
 Multe lyceos
 Un Instituto Universitari Technic Pierre Mendès-France
 Un mediatheca que es usate como bibliotheca universitari

 Attractiones 
 Le Promenade Populle es un del plus ancian parco public de Francia.
 Il ha alcun vestigios archeologic del antique Rodumna.
 Le porto, post renovationes, se usa pro le tourismo nautic.
 Le museo Deschelette ha collectiones variate de ceramica, picturas, ethnologia african, archeologia gallo-roman.

Categoria:Citates in Francia